**Valinnaiset aineet**

* Valinnaisten aineiden tehtävänä on **syventää ja laajentaa** oppilaan osaamista oppilaan valinnan mukaisesti.
* Valinnaisena aineena voidaan tarjota perusopetukseen soveltuvia, syventäviä ja soveltavia perusopetukselle asetettuja tavoitteita tukevia aineita tai useasta aineesta muodostettuja oppiainekokonaisuuksia.
* Valinnaisten aineiden tulee **edistää perusopetukselle asetettujen tavoitteiden saavuttamista**.
* **Syventävät valinnaiset** aineet syventävät ja/tai laajentavat **yhteisten oppiaineiden tavoitteita ja sisältöjä**.
* **Soveltavat valinnaiset** aineet voivat sisältää aineksia useasta **eri oppiaineesta tai laaja-alaisesta osaamisesta**.
* Soveltavilla valinnaisilla aineilla voidaan edistää oppiaineiden yhteistyötä esimerkiksi taide- ja taitoaineiden opinnoissa, tieto- ja viestintäteknologiassa, kuluttaja- ja talouskasvatuksessa, globaalikasvatuksessa tai draamaopinnoissa.

**Lempäälän kunta**

* Lempäälän perusopetuksessa valinnaisaineiden opetus toteuttaa perusopetukselle asetettuja tavoitteita ja vastaa oppilaiden tarpeisiin.
* **Vuosiluokilla 4-6** oppilaalle tarjotaan joka lukuvuosi valinnaisina aineina yhteensä **yhden vuosiviikkotunnin (1 vvt)** verran valittavissa olevia oppiainekokonaisuuksia.
* Valinnaisina aineina **voidaan tarjota** oppiainerajoja ylittäviä **oppiainekokonaisuuksia**, sekä oppiainetta **syventäviä tai soveltavia** oppiainekokonaisuuksia.

Kouluilla laaditaan valinnaisten tuntien muodostamille oppiainekokonaisuuksille omat koulukohtaiset suunnitelmansa, joissa määritellään kunkin valinnaisen opintojakson nimi, laajuus, tavoitteet, sisällöt sekä oppimisympäristöihin, oppilaan tukeen, ohjaukseen ja työtapoihin liittyvät mahdolliset erityispiirteet. Koulun opetussuunnitelmaan perustuvassa suunnitelmassa määritellään koulun valinnaisaineiden valintamenettelyn toteutustapa.



|  |  |
| --- | --- |
| Valinnaisen nimi | Draama- ja ilmaisuharjoituksia 5.luokka |
| Laajuus | 0,5vvh |
| Aikataulutus | 2. jakso 2h/vko |
| Tavoitteet | Tavoitteena oppia tulkitsemaan sanallisia ja sanattomia viestejä, uskaltaa ilmaista itseään monipuolisesti, harjoitella ilmaisemaan ja perustelemaan omia mielipiteitä, harjoitella toimimista erilaisissa ryhmissä, suunnitella ja toteuttaa pieni esitys ryhmän kanssa, osallistua aktiivisesti erilaisiin äänenkäyttö- ja draamaharjoituksiin ja –leikkeihin sekä harjoitella antamaan ja vastaanottamaan rakentavaa palautetta. |
| Sisällöt | Leikit, äänenkäyttöharjoitukset, draamaharjoitukset, pienet näytelmät, rauhoittumis- ja rentoutumisharjoitukset.**Harjoitellaan erilaisia draamaharjoituksia ja keksitään yhdessä pieniä esityksiä ja näytelmiä. Suunnitellaan yhdessä sisältö tarkemmin valinnaisainetunneilla**. |
| Laaja-alaisen osaamisen alueet (L1-L7) |  L1, L2, L4 |
| Oppimisympäristöihin, oppilaan tukeen, ohjaukseen ja työtapoihin liittyvät mahdolliset erityispiirteet | Kannustetaan oppilaita kokeilemaan uusia tapoja ilmaista itseään, rohkaistaan esiintymään ryhmän edessä, yksilö-, pari- ja ryhmätyöskentelyä eri kokoonpanoilla.  |
| Arviointi | Hyväksytty/hylätty  |
| Muuta |  |